Gila ko ɓooyi annduɓe ina njiɗi anndude nguleeki ɓernde leydi ɗo tolnii. «Ɓernde leydi» woni aaludere mum : hakkunde 3 000 e 5 000 km nder leydi, so a asii ɗo ndari-ɗaa e mayri ɗoo. Toon, e oon nokku, leydi ko haayre yoornde, walla mbiyen ko njamndi tamiindi, tawi ɓernde mum ko « ngeeƴu » tamiingu, ngu nganndu-ɗaa, leydi ina ɓeydoo ɓuuɓde tan ina ɓeydoo mawnude.
Gila ko ɓooyi annduɓe ina njiɗi anndude nguleeki toon ɗo tolnii. Ɓe miijii asde haa ɓe njettoo toon. Kono, haa e ko ɓooyaani koo, denndaangal millooji baɗaaɗi ina luurdi e hiisaaji baɗeteeɗi, tuugiiɗi e ganndal hiisa. Ko ɗum tagi, ɓe ndonki yenaneede ko woni heen goonga. Kono, Alla e juumtugol cereeli caafe X masiŋ biyeteeɗo Synchrotron, annduɓe mbaawii millude nguleeki kii : ki tolnii ko e 3 800 e 5 500 °C. Yerondir ɗum e nguleeki ndiyam pasojam, hono 100°C fat !
FƁ
Iwdi : pulaar.org
fuv_Latn fuv_Latn fuv_Latn twi_Latn